En 22-årig mand, der ifølge politiet havde fået lidt for meget at drikke, droppede gåturen hjem.

- Han har været i byen - og i Bolbro vælger han så at klatre op i en sakselift og køre derfra. Men den kan altså kun køre fire kilometer i timen - så han er altså rimelig let at fange, fortæller vagtchef Hans Frederiksen.

Den 22-årige er nu sigtet for brugstyveri og spirituskørsel - og så skal en blodprøve vise den endelige promille, forklarer vagtchefen.

- Det kan blive en dyr omgang for ham, siger vagtchefen.